58,691 वोटों से कांग्रेस को हराया; अकाली दल तीसरे और BJP चौथे नंबर पर रही
Punjab Jalandhar Jalandhar by-Election 2023 Result LIVE Updates. Follow Jalandhar Vote Counting News, Reports And Headlines On Dainik Bhaskar. जालंधर का नया सांसद कौन होगा, इसका फैसला आज आएगा। 10 मई को मतदान के बाद 13 मई यानी आज सुबह 8 बजे से मतगणना शुरू होगी।
जालंधर में आम आदमी पार्टी ने कांग्रेस का गढ़ ध्वस्त कर दिया है। आम आदमी पार्टी ने ये लोकसभा सीट जीत ली है। उपचुनाव में AAP के उम्मीदवार सुशील रिंकू ने कांग्रेस उम्मीदवार कर्मजीत कौर चौधरी को 58,691 वोटों से हरा दिया। उपचुनाव के लिए वोटिंग 10 मई को हुई थी।
पिछली 4 बार से कांग्रेस इस सीट पर जीतती रही है। 2014 और 2019 में कांग्रेस उम्मीदवार कर्मजीत कौर चौधरी के पति संतोख सिंह चौधरी यहां से चुनाव जीते। हालांकि उनके निधन के बाद कांग्रेस सीट गंवा बैठी।
अब तक किस उम्मीदवार को कितनी वोटें...
चौथे नंबर पर शिअद अमृतसर के गुरजंट सिंह को 20354, पांचवें नंबर पर NOTA को 6656 और छठे नंबर पर उम्मीदवार नीटू शटरांवाला को 4599 वोटें मिली।
करतारपुर व वेस्ट से सबसे ज्यादा लीड
विधानसभा सीटों के लिहाज से बात करें तो जालंधर से AAP उम्मीदवार सुशील रिंकू को सबसे ज्यादा 13890 की लीड करतारपुर से मिली। दूसरे नंबर पर जालंधर वेस्ट से 9500 की लीड मिली। इसके बाद आदमपुर से 8960, फिल्लौर और जालंधर कैंट से 7 हजार, नकोदर से 5211 और शाहकोट से 273 की लीड मिली। जालंधर सेंट्रल से आप को 543 और नॉर्थ से 1259 वोटें कम मिलीं। हालांकि इस मामले में चुनाव आयोग की तरफ से औपचारिक आंकड़े जारी किए जाने बाकी हैं।
आदमपुर के कांग्रेस MLA को काउंटिंग सेंटर में जाने से रोका
मतगणना के दौरान आदमपुर के विधायक सुखविंदर कोटली को काउंटिंग सेंटर के बाहर रोका गया। उनके पास काउंटिंग एजेंट का कार्ड भी था। पुलिस व चुनाव आयोग की टीम ने उन्होंने कहा कि विधायक होने के नाते वे अंदर नहीं जा सकते। जिसके बाद विधायक कोटली काउंटिंग सेंटर के बाहर ही धरने पर बैठ गए।
संगरूर हार चुकी AAP के लिए थी बड़ी चिंता
संगरूर उपचुनाव में CM भगवंत मान की लोकसभा सीट हार चुकी AAP के लिए यह सीट सबसे बड़ी चिंता थी। इस सीट पर जीत हासिल करने के लिए उन्होंने एड़ी-चोटी का जोर लगाए रखा। दिल्ली सीएम अरविंद केजरीवाल और पंजाब CM भगवंत मान ने कई रैलियां व रोड शो किए। पंजाब सरकार की पूरी कैबिनेट यहां प्रचार में डटी रही।
कांग्रेस के लिए गढ़ बचाने की चुनौती थी
जालंधर लोकसभा सीट कांग्रेस का गढ़ रही है। पिछले 4 बार से लगातार कांग्रेस यहां से जीत रही है। ऐसे में कांग्रेस के आगे गढ़ बचाने की चुनौती थी। हालांकि कांग्रेस को चुनाव प्रचार में यहां केंद्रीय नेताओं का कोई साथ नहीं मिला। कांग्रेस हाईकमान कर्नाटक विधानसभा चुनावों में बिजी रहा और कोई बड़ा नेता जालंधर में प्रचार करने नहीं आया। ऐसे में वह इसे बचाने में विफल हो गए।
कम मतदान ने बढ़ाई थी सियासी दलों की टेंशन
जालंधर उपचुनाव में हुई कम वोटिंग ने उम्मीदवारों के साथ-साथ सभी सियासी दलों की टेंशन भी बढ़ा दी थी। जालंधर में सभी पार्टियों के एग्रेसिव चुनाव प्रचार के बावजूद सिर्फ 54.5% वोटर ही पोलिंग बूथों तक पहुंचे। वर्ष 1999 से यह सीट कांग्रेस का गढ़ रही है और इस दौरान यहां वोटिंग प्रतिशत 60% या उससे अधिक रहा। इस बार मतदान अचानक करीब 6% घट गया।
सबसे ज्यादा AAP और सबसे कम वोटिंग कांग्रेस MLA वाले क्षेत्र में हुई
वोटिंग के लिहाज से देखें तो सबसे ज्यादा मतदान (58%) AAP विधायक बलकार सिंह के क्षेत्र करतारपुर में हुआ। दूसरे नंबर पर 57.4% वोटिंग के साथ शाहकोट विधानसभा क्षेत्र रहा। यहां से कांग्रेस के MLA हरदेव सिंह लाडी हैं। सबसे कम 49.7% वोटिंग जालंधर कैंट में हुई। यहां भी कांग्रेस के MLA परगट सिंह हैं। इसके अलावा फिल्लौर में 55.8%, जालंधर नॉर्थ में 54.5% और आदमपुर में 54% वोटिंग हुई। इन तीनों सीटों पर कांग्रेस के MLA हैं।
आप MLA वाली 3 सीटों पर अच्छी तो एक पर कम वोटिंग
जालंधर में करतारपुर सीट पर 58%, जालंधर वेस्ट सीट पर 56.5% और नकोदर सीट पर 55.9% वोटिंग हुई। इन तीनों सीटों पर AAP के विधायक हैं। जालंधर लोकसभा हलके में AAP के पास चौथी सीट जालंधर सेंट्रल है जहां 48.9% वोटिंग ही हुई। ऐसे में AAP के लिए कुछ अच्छे और कुछ बुरे संकेत जरूर हैं।